Kameron: Oštre mere protiv nasilnika
Nemiri, pljačke i paljenja automobila i zgrada proširili se na gotovo sve veće gradove u Engleskoj, dok je situacija u Londonu mirnija
Policija u Birmingemu istražuje smrt troje ljudi na koje je, tokom nemira, naleteo automobil. Navodi se da su trojica muškaraca pokušali da zaštite jednu džamiju. Osumnjičeni se nalazi u pritvoru. “, kaže prijatelj jedne od žrtava. Očevici navode da su stotine mladih lomili izloge, krali iz prodavnica i palili zgrade u Mančesteru, trećem po veličini gradu u Britaniji. Policija je uhapsila 47 ljudi. “ poručio je pomoćnik šefa policije Geri Šuan. Za to vreme, London je u noći između utorka i srede, sa 16 hiljada policajaca koji su patrolirali ulicama, bio uglavnom miran. Mnogi vlasnici prodavnica su ranije zatvorili radnje, dok su se građani vratili u svoje domove u predgrađima pre mraka. Nasilje je počelo u subotu kada je policija usmrtila 29-ogodišnjeg oca četvoro dece na ulici siromašnog londonskog kvarta, Totenhema. Kako javlja agencija Asošijeted pres, do sada je uhapšeno više od 1.100 ljudi, od čega više od 600 u Londonu, te da su zatvori pretrpani. Izgrednici su uglavnom mladi ljudi, a najmlađi uhapšeni ima svega 11 godina. Britanski premijer, Dejvid Kameron kaže da u zemlji postoji veliki problem sa kriminalom. „ Kameron je dodao da će policiji biti na raspolaganju sva neophodna sredstva za obračunavanje sa nasilnicima, uključujući i vodene topove. Stanovnici Londona su u međuvremenu uzeli metle u ruke kako bi očistili ulice koje su nasilnici opustošili, ali su takođe oformili građanske grupe koje će da stražare i obavljaju posao koji policija ne može. “ Mnogi stanovnici britanske prestonice smatraju da su nemiri izbili zbog ogromnog nezadovoljstva ekonomskom situacijom u severnom Londonu, gde vladaju visoka nezaposlenog i masovna otpuštanja iz državnih firmi. Prema poslednjim procenama, šteta od nasilja je dostigla 100 miliona funti